ئێریکا (گۆرانی)

«ئێریکا» گۆرانییەکی ڕێپێوانی ئەڵمانییە. بە پلەی یەکەم پەیوەندی بە سوپای ئەڵمانیاوە ھەیە، بەتایبەتی سوپای ئەڵمانیای نازی، ھەرچەندە دەقەکەی ھیچ ناوەڕۆکێکی سیاسی یان سەربازی لەخۆ ناگرێت. لەلایەن ھێرمس نیلە بۆ یەکەمجار وتراوە و لە ساڵی ١٩٣٨ بڵاوکراوەتەوە، ھەر زوو لەلایەن وێرماختەوە (سوپای ئەڵمانیای نازی) بەکارھێندرا. زۆرجار لە کاتی بۆنە گشتییەکانی پارتی نازیدا دەژەنرا. بەپێی سەرباز و مێژوونووس و نووسەری بەریتانی جەنەڕاڵ مایکڵ تیلتسن، گۆرانییەکە بەناوبانگترین گۆرانی ڕێپێوان بوو لە تەواویی وڵاتاندا لە کاتی جەنگی جیھانیی دووەمدا.

 بنەچە 
«ئێریکا» ھەم ناوێکی باوی مێیینەی ئەڵمانییە و ھەم وشەیەکی ئەڵمانییە بۆ جۆرە ڕووەکێک. دەق و ئاوازی گۆرانییەکە لەلایەن ھێرمس نیل، ئاوازدانەری ئەڵمانی بۆ ڕێپێوانەکان، نووسراوە. ساڵی وردی سەرچاوەی گۆرانییەکە نەزانراوە؛ زۆرجار ڕێکەوتەکە بە «نزیکەی ساڵی ١٩٣٠» دادەنرێت، بەڵام ئەمە پشتڕاست نەکراوەتەوە.

 مۆسیقا 
گۆرانییەکە بە دێڕی "Auf der Heide blüht ein kleines Blümelein" (لە سەر گیایەکە گوڵێکی بچکۆلانە پێدەگات) دەست پێدەکات، کە دەربارەی گوڵێکە بە ناوی ئێریکا، کە ناوی خۆشەویستی سەربازێکە. دوای ھەر دێڕێک، و دوای ھەر جارێک کە ناوی "ئێریکا" دەوترێتەوە، وەستانێکی سێ لێدان ھەیە، کە لەگەڵ ڕێپێوانی سەربازی دەگونجێت، کە بە شێوەی xxx لەم دەقەی خوارەوەدا نیشان دراوە.

 سەرچاوەکان 

 بەستەرە دەرەکییەکان 


پۆل:سروودە نیشتمانییەکان
پۆل:سروودەکانی سەبارەت بە سەرھەڵدان
پۆل:ئەڵمانیای نازی